**Ogres novada pašvaldības saistošo noteikumu Nr.\_\_/2024 “Ogres novada pašvaldības nolikums” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 2023. gada 1. janvārī spēkā stājās jauns Pašvaldību likums. Līdz ar  Šā likuma spēkā stāšanos spēku zaudēja likums “Par pašvaldībām”.  Oficiālo publikāciju un tiesiskās informācijas likuma 9. panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šī pamata izdotais normatīvais akts vai tā daļa. Ņemot vērā, ka 2021. gada 1. jūlija saistošo noteikumu Nr. 12/2021 “Ogres novada pašvaldības nolikums” izdošanas tiesiskais pamatojumiem bija likums “Par pašvaldībām”, Ogres novada pašvaldības domei ir jāizdod jauni saistošie noteikumi.  Vienlaikus ar jauno Pašvaldību likumu ir ieviestas izmaiņas attiecībā uz pašvaldības nolikuma saturu, nosakot, ka atsevišķus jautājumus, kas līdz šim bija jāietver pašvaldības nolikumā, turpmāk ir jāietver iekšējā normatīvajā aktā – pašvaldības darba reglamentā.  Pamatojoties uz augstākminēto un Pašvaldību likuma 49. panta pirmo daļu, ir izstrādāti jauni saistošie noteikumi, kas nosaka Ogres novada pašvaldības institucionālo sistēmu un darba organizāciju, tostarp:   1. pašvaldības administrācijas struktūru; 2. publisko tiesību līgumu noslēgšanas procedūru; 3. pašvaldības administrācijas izdoto administratīvo aktu apstrīdēšanas kārtību; 4. kārtību, kādā domes deputāti un pašvaldības administrācija pieņem apmeklētājus un izskata iesniegumus; 5. kārtību, kādā pašvaldības amatpersonas rīkojas ar pašvaldības mantu un finanšu resursiem; 6. kārtību, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā; 7. kārtību, kādā organizējama publiskā apspriešana; 8. kārtību, kādā iedzīvotāji var piedalīties domes un tās komiteju sēdēs; 9. kārtība, kādā noskaidro sabiedrības viedokli par saistošo noteikumu projektiem; 10. citus Pašvaldību likumā noteiktos jautājumus.   Vienlaikus saistošajos noteikumos tiek aktualizēta pašvaldības administrācijas struktūra, kā arī amatpersonu kompetence. |
| 1. Fiskālā ietekme uz pašvaldības budžetu | Saistošie noteikumi nerada papildu fiskālo ietekmi uz pašvaldības budžetu. Saskaņā ar Pašvaldību likuma pārejas noteikumu 7. punktu, finansējums līdzdalības budžetam jāparedz sākot ar 2025. gadu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – saistošajos noteikumos ir noteikta kārtība, kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā, pielietojot Pašvaldību likumā paredzētos iedzīvotāju līdzdalības instrumentus.  Ietekme uz vidi – nav attiecināms.  Ietekme uz iedzīvotāju veselību – nav attiecināms.  Ietekme uz konkurenci – noteikumiem nav ietekmes uz uzņēmējdarbības vidi un konkurenci.  Nav konstatējama ierobežojoša ietekme uz tirgu un tā atbilstību brīvas un godīgas konkurences principiem, jo līdzdalības budžetā apstiprinātās projektu idejas realizēs pašvaldība, ievērojot piemērojamos ārējos normatīvos aktus, kas reglamentē publisko iepirkumu jomu. |
| 1. Ietekme uz administratīvajām procedūrām un to izmaksām | Saistošie noteikumi nosaka Ogres novada pašvaldības administrācijas darba organizāciju. Administratīvo procedūru izmaksas paredzētas pašvaldības budžetā.  Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem | Saistošo noteikumu normās noteikta pašvaldības institucionālo struktūra un kādas pašvaldības institūcijas ir izveidotas, lai nodrošinātu pašvaldības kompetencē ietilpstošo autonomo funkciju un deleģēto valsts pārvaldes uzdevumu izpildi.  Lai veicinātu sabiedrības iesaisti un iniciatīvas, saistošajos noteikumos ietverta kārtība kādā pašvaldība sadarbojas ar pilsoniskās sabiedrības organizācijām (biedrībām un nodibinājumiem) un nodrošina sabiedrības iesaisti pašvaldības darbā.  Saistošo noteikumu izpildei netiks noteikti jauni pienākumi vai uzdevumi esošajām institūcijām un to darbiniekiem. |
| 1. Informācija par izpildes nodrošināšanu | Saistošo noteikumu izpildi nodrošina Ogres novada pašvaldības centrālā pārvalde – Centrālā administrācija. Informāciju par to izpildi nodrošina Centrālās administrācijas Komunikācijas nodaļa. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi sekmēs Ogres novada administratīvās teritorijas iedzīvotāju izpratni par pašvaldības institucionālo sistēmu, pašvaldības domes priekšsēdētāja, viņa vietnieku, pašvaldības izpilddirektora un viņa vietnieka kompetenci, kā arī – nosakot vienotu kārtību, kādā sabiedrība iesaistās jautājumu risināšanā par pašvaldības funkciju izpildi un lēmumu pieņemšanā par teritorijas attīstību – radīs priekšnoteikumus sabiedrības viedokļa savlaicīgai noskaidrošanai un aktīvākai līdzdalībai pašvaldības darbā, kas, savukārt, veicinās tieši iedzīvotāju prioritāro interešu pilnīgāku apzināšanu, ievērošanu un ņemšanu vērā lēmumu pieņemšanas procesā.  Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu izpilde tiks īstenota apstiprinātā Pašvaldības budžeta ietvaros. Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu saistošo noteikumu projekts un to paskaidrojuma raksts publicēts pašvaldības tīmekļvietnē sabiedrības viedokļa noskaidrošanai.  Viedokļus un priekšlikumus par saistošo noteikumu projektu rakstveidā varēja iesniegt līdz 2024. gada 27. jūnija plkst.8.00. |

Domes priekšsēdētājs E. Helmanis